Max Rauffer

Max Rauffer (født 8. mai 1972 i Kolbermoor) er en tidligere tysk alpinist.

Max Rauffer var medlem av det tyske landslaget fra 1991 til 2005. Hans største sportslige suksess var seieren i utforrennet i verdenscupen i Val Gardena 18. desember 2004. Dette var den første tyske seieren i et verdenscuprenn i utfor på 13 år.

I 1992 kjørte Rauffer sitt første verdenscuprenn i Wengen. Fra 1995 til 2005 var Rauffer rangert blant de 30 beste i verden i både utfor og super-G. Frem til seieren var en tredjeplass fra Kvitfjell i 2000 og to åttendeplasser i utforrennenene i Lake Louise og Garmisch-Partenkirchen hans beste plasseringer. Rauffer har vunnet fire tyske mesterskap i utfor og ett i super-G.

I oktober 2005, mindre enn ett år etter seieren i Val Gardena, la Rauffer opp som alpinist. 

 Pallplasseringer i verdenscupen 
Dato  Sted  Disiplin  Plassering 4. mars 2000   Kvitfjell  Utfor  3 18. desember 2004  Val Gardena  Utfor  1

 Referanser 

 Eksterne lenker 

 Max Rauffers hjemmeside

Kategori:Tyske alpinister
Kategori:Deltakere for Tyskland under Vinter-OL 2002
Kategori:Alpinister under Vinter-OL 2002
Kategori:Personer fra Kolbermoor
Kategori:Fødsler i 1972
Kategori:Tyske mestere i alpint